'Haraldur Freyr: Barningur og keppni um að halda sæti í deildinni'
"Við komum hingað með í huga að ná í þrjú stig, það má kalla þetta sex stiga leik því með sigri hefðum við náð Fylki að stigum," sagði Haraldur Freyr Guðmundsson fyrirliði Keflvíkinga eftir 3:0 tap fyrir Fylki í Árbænum í kvöld þegar leikið var í Pepsi-deild karla.
"Eins og leikurinn spilaðist fannst mér þetta tvö jafnléleg lið þar til Fylkir skorar eftir skyndisókn og komst þá á sporið sitt.  Svo skorar Fylkir úr víti og þá áttum við í erfiðleikum með að rífa okkur upp og heilt yfir vann Fylkir verðskuldað, við áttum ekkert skilið úr þessum leik. Við vorum ekki nógu góðir, hálfþreyttir á köflum eins og það væri ekki næg orka til að gera eitthvað, við sköpuðum afskaplega lítið í þessum leik.  Við verðum nú að bæta okkur og koma betri í næsta leik.  Þetta er áfram barningur og við erum í keppni við nokkur lið um að halda sæti okkar í deildinni."
"Við komum hingað með í huga að ná í þrjú stig."
"Það má kalla þetta sex stiga leik því með sigri hefðum við náð Fylki að stigum," sagði Haraldur Freyr Guðmundsson fyrirliði Keflvíkinga eftir 3:0 tap fyrir Fylki í Árbænum í kvöld þegar leikið var í Pepsi-deild karla.
"Við vorum ekki nógu góðir, hálfþreyttir á köflum eins og það væri ekki næg orka til að gera eitthvað."